
KONKURS
ZA UČEŠĆE NA MEĐUNARODNOJ IZLOŽBI
„ARTAPSTRAKT“
Otvoren do 24. oktobra 2025. godine.
[bookmark: _GoBack]Istoimena izložba, planirana za početak novembra, biće održana po sedmi put. Žirirana je i prodajnog je karaktera.

Konkurs za učešće na VII Međunarodnoj izložbi na temu „ARTapstrakt“, prema projektu diplomiranog grafičara Ane Marinović, otvoren je za umetnike čiji su radovi iz oblasti likovnih i primenjenih umetnosti, nastali u tehnikama: crtež, slika, akvarel, grafika, fotografija, kolaž, digitalni radovi, mozaik, skulptura.
Zainteresovani mogu svoje prijave da pošalju najkasnije do 24. oktobra (ponoć), na e-mail adresu: kreativnafabrika@gmail.com, prema uputstvima dalje u tekstu.
Imena izabranih autora biće objavljena do 27. oktobra, a kao krajnji rezultat konkursa biće upriličena izložba koja će biti otvorena početkom avgusta. Trajaće minimum tri nedelje, u Art-kafe galeriji Slavoljub.
Tom prilikom biće prikazani odabrani radovi prema mišljenju stručnog žirija.

UMETNIČKI SAVET
Saša Janjić, dipl. istoričar umetnosti.
Uglješa Colić, doktor likovnih umetnosti.
Milena Mitrović, MA primenjenih umetnosti i vizualnog dizajna.
Igor Markišić, MA primenjenih umetnosti.
Ana Marinović, MA primenjenih umetnosti.
KOTIZACIJA za izložbu, koja uključuje troškove pripreme i štampe kataloga, iznosi:
2000 RSD za umetnike iz Srbije koji donose rad lično.
3000 RSD / 25 EUR za umetnike iz Srbije kojima organizator štampa i oprema radove, odnosno za učesnike iz inostranstva.
Projekat se realizuje u okviru udruženja Kreativna fabrika, uz podršku Asocijacije autora.
Rok za prijave: 24. oktobar 2025.
Mesto održavanja izložbe: Art-kafe galerija Slavoljub, Kralja Milutina 53, Beograd.

O TEMI
Međunarodna izložba „ARTapstrakt“ posvećena je istraživanju apstraktnog izraza u savremenoj umetnosti.
Tema poziva umetnike da kroz formu, boju, liniju i pokret izraze ličnu emociju i unutrašnji ritam stvaranja, oslobođeni narativa i prepoznatljivih oblika.
Fokus je na vizuelnoj energiji i duhovnoj dimenziji umetničkog dela – na spoju spontanosti i promišljenosti koji apstrakciju čini neiscrpnim poljem kreativnosti.

USLOVI
Svaki kandidat može konkurisati sa najviše dva rada.
Format radova ne sme da pređe 80 cm po dužoj strani (sa ramom/opremom).
Dozvoljene su sve tehnike iz oblasti likovnih i primenjenih umetnosti: crtež, slika, akvarel, grafika, fotografija, kolaž, digitalni radovi, mozaik, skulptura.
Fotografije radova za žiriranje potrebno je poslati u JPG formatu, u rezoluciji 300 dpi, CMYK kolor mod.
Duža strana fotografije treba da bude 10 cm.
Obavezno imenujte fajlove imenom i prezimenom autora i nazivom dela.
Prijava treba da sadrži sledeće podatke (kucane direktno u tekstu e-maila):
Autor: ime i prezime.
E-mail, telefon, adresa.
Nazivi dela, godina nastanka, tehnika, medij, dimenzije, neto cena.
Kratka biografija (do 10 rečenica).

KOTIZACIJA
Opcija 1
Kotizacija za izložbu, koja uključuje troškove pripreme i štampe kataloga, iznosi 2000 RSD za umetnike iz Srbije koji donesu rad lično.
Neće biti moguće dostavljanje i vraćanje radova poštom.
Opcija 2 (organizator štampa i oprema radove)
Umetnici iz Srbije koji ne mogu da dostave rad lično, ili umetnici iz inostranstva, mogu zatražiti da organizator odštampa, urami i izloži reprodukciju rada.
Kotizacija u tom slučaju iznosi 3000 RSD za umetnike iz Srbije ili 25 EUR za strane učesnike.
Katalog će biti dostavljen elektronski.
Prilikom prijave obavezno navedite opciju 1 ili 2.

OPREMANJE RADOVA
Radovi koji prođu žiriranje moraju biti uramljeni ili adekvatno opremljeni – dobro kaširani, sa jednom zakačkom na sredini rada.
Ako rad ima dve zakačke, provucite žicu kroz njih da bi se mogao okačiti na jedan ekser.
Organizator ne snosi odgovornost za oštećenje radova ukoliko nisu kvalitetno opremljeni.
Umetnici koji prođu žiriranje dužni su da dostave radove u zakazanom roku.
Troškove slanja i vraćanja radova snose umetnici.
Izložba je prodajnog tipa.
Umetnici koji žele da prodaju radove obavezni su da navedu NETO cenu rada.

KLAUZULA O ODRICANJU ODGOVORNOSTI
Organizator će uložiti maksimalan napor u organizaciju i realizaciju izložbe, ali se odriče odgovornosti u slučaju oštećenja ili krađe radova.
Radovi neće biti predmet osiguranja zbog nedostatka finansijskih sredstava.
Organizator nije odgovoran za eventualno kršenje prava intelektualne svojine trećih lica.
Prijavljivanjem na konkurs prihvatate sve uslove organizatora izložbe.

YOUTUBE KANAL KREATIVNA FABRIKA
Od januara 2024. godine otvorili smo YouTube kanal Kreativna fabrika.
Pratite nas na sledećem linku: YouTube Kreativna fabrika.
Svi video-snimci sa otvaranja izložbi biće postavljani na ovom kanalu, a uskoro će biti uvedena rubrika predstavljanja najboljih radova i umetnika.

